pythainlp/thai-financial-dataset huggingface dataset:
แบบ 56-1

แบบแสดงรายการข้อมูลประจำปี

สิ้นสุด ณ วันที่ 31 ธันวาคม 2552

บริษัท คาสเซ่อร์พีคโฮลดิ้งส์ จำกัด (มหาชน)
ส่วนที่ 2

บริษัทที่ออกหลักทรัพย์

บริษัท คาสเซ่อร์พีคโฮลดิ้งส์ จำกัด (มหาชน)

  ทะเบียนบริษัทมหาชน (เดิม) เลขที่ บมจ.352

  ทะเบียนบริษัทมหาชน (ใหม่) เลขที่ 0107537001056

  ที่ตั้งสำนักงาน อาคาร ซี.พี.เอช.ทาวเวอร์ เลขที่ 899 ถนนเพชรเกษม

  แขวงบางแค เขตบางแค กรุงเทพมหานคร 10160

  โทรศัพท์ : 02-4550300 โทรสาร: 02-4550358-9

  E–mail Address: cph@castlepeak.co.th

ประเภทธุรกิจ อุตสาหกรรมผลิตเสื้อผ้าสำเร็จรูปเพื่อจำหน่ายต่างประเทศและ

  ธุรกิจพัฒนาอสังหาริมทรัพย์

หุ้นที่ออกจำหน่าย หุ้นสามัญ 40,000,000 หุ้น มูลค่าที่ตราไว้หุ้นละ 10 บาท

ทุนจดทะเบียนและเรียกชำระแล้ว 400,000,000 บาท

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

อาคารสถาบันวิทยาการตลาดทุน ตลาดหลักทรัพย์แห่งประเทศไทย

  2/7 หมู่ที่ 4 (โครงการนอร์ธปาร์ค) ถนนวิภาวดีรังสิต กม.27

  แขวงทุ่งสองห้อง เขตหลักสี่ กรุงเทพฯ 10210

  โทรศัพท์ : 02-5969310 โทรสาร : 02-8324994-6

ผู้สอบบัญชี นายเจษฎา หังสพฤกษ์

บริษัท กรินทร์ ออดิท จำกัด

เลขที่ 138 อาคารบุญมิตร ชั้น 6 ห้องบี 1

  ถนนสีลม แขวงสุริยวงศ์ เขตบางรัก กรุงเทพฯ 10500

  โทรศัพท์ : 02-6342484-6 โทรสาร: 02-6342668
ส่วนที่ 1

ข้อมูลสรุปบริษัท (Executive Summary)

บริษัท คาสเซ่อร์พีคโฮลดิ้งส์ จำกัด (มหาชน) มีทุนจดทะเบียน 400,000,000 บาท
จำนวนหุ้นสามัญ 40,000,000 หุ้น มูลค่าที่ตราไว้หุ้นละ 10 บาท

บริษัท คาสเซ่อร์พีคโฮลดิ้งส์ จำกัด (มหาชน) และบริษัท ซี.พี.จี. การ์เมนท์ จำกัด (บริษัทย่อย)
ดำเนินธุรกิจการผลิตเสื้อผ้าสำเร็จรูปเพื่อการส่งออกจำหน่ายต่างประเทศ สินค้าที่ผลิตคือ Jacket
Coat ชุดกีฬา และกางเกง ภายใต้เครื่องหมายการค้าของผู้ซื้อ ผลิตจากวัตถุดิบประเภทผ้าทอ
แหล่งที่มาของวัตถุดิบคือ สหรัฐอเมริกา เกาหลี ญี่ปุ่น อิตาลี สาธารณรัฐประชาชนจีน ไต้หวัน
และไทย วัตถุดิบที่ใช้นำเข้าจากต่างประเทศประมาณร้อยละ 75
และซื้อจากแหล่งผลิตในประเทศไทยประมาณร้อยละ 25 ในปี 2552 นี้ ตลาดส่งออกลำดับที่ 1
คือประเทศสหรัฐอเมริกา มีสัดส่วนร้อยละ 52.46 ของยอดขายรวม
รองลงมาคือกลุ่มประเทศในสหภาพยุโรป ซึ่งมียอดขายร้อยละ 40.14 ของยอดขายรวม
และตลาดอื่นๆ เช่น ญี่ปุ่น ฮ่องกง เกาหลี ออสเตรเลีย เป็นต้น รวมกันร้อยละ 7.40

บริษัท คาสเซ่อร์พีค เรียลเอสเตท จำกัด (บริษัทย่อย) ดำเนินธุรกิจด้านพัฒนาอสังหาริมทรัพย์
โครงการบ้านจัดสรรที่ดำเนินการสำเร็จแล้วคือ โครงการสิวารัตน์ 2 มูลค่าโครงการ 430
ล้านบาท ตั้งอยู่ที่ถนนพุทธมณฑลสาย 5 จังหวัดนครปฐม โครงการสิวารัตน์ 3 มูลค่าโครงการ
1,380 ล้านบาท ตั้งอยู่ที่ถนนพุทธมณฑลสาย 5 จังหวัดสมุทรสาคร โครงการสิวารัตน์ 4
มูลค่าโครงการ 148 ล้านบาท ตั้งอยู่ที่อำเภอสามพราน จังหวัดนครปฐม และโครงการสิวารัตน์ 5
ตั้งอยู่ที่ถนนพุทธมณฑลสาย 4 ตำบลกระทุ่มล้ม อำเภอสามพราน จังหวัดนครปฐม มูลค่าโครงการ
730 ล้านบาท โครงการสิวารัตน์ 6 ตั้งอยู่ที่ถนนพุทธมณฑลสาย 5 (ท่าเกวียน) ตำบลไร่ขิง
อำเภอสามพราน จังหวัดนครปฐม ก่อสร้างเป็นบ้านพักอาศัยแบบทาวน์เฮาส์ จำนวน 434 หลัง
มูลค่าโครงการ 430 ล้านบาท เริ่มก่อสร้างเมื่อเดือนมกราคม 2549 ณ วันที่ 31 ธันวาคม 2552
ได้ก่อสร้างเสร็จและโอนกรรมสิทธิ์ให้ผู้ซื้อเรียบร้อยแล้ว

ส่วนโครงการที่กำลังก่อสร้างอยู่คือ โครงการสิวารัตน์ 7 ตั้งอยู่ที่ถนนสายบางเลน ตำบลคลองโยง
(หนองเพรางาม) อำเภอพุทธมณฑล จังหวัดนครปฐม ก่อสร้างเป็นอาคารพาณิชย์จำนวน 6 คูหา
และบ้านเดี่ยวจำนวน 59 หลัง มูลค่าโครงการ 160 ล้านบาท เริ่มก่อสร้างเมื่อเดือนกุมภาพันธ์
2550 ณ วันที่ 31 ธันวาคม 2552 ได้ก่อสร้างแล้วเสร็จ ร้อยละ 91
และได้โอนกรรมสิทธิ์ให้ผู้ซื้อแล้วร้อยละ 64.62
คาดว่าการก่อสร้างและการโอนกรรมสิทธิ์ให้ผู้ซื้อจะแล้วเสร็จในปี 2553 และโครงการสิวารัตน์ 8
ตั้งอยู่ที่ ถนนเพชรเกษม ตำบลยายชา อำเภอสามพราน จังหวัดนครปฐม
ก่อสร้างเป็นบ้านพักอาศัยแบบทาวน์เฮาส์ จำนวน 349 หลัง มูลค่าโครงการ 565 ล้านบาท
เริ่มก่อสร้างเมื่อเดือนกรกฎาคม 2550 ณ วันที่ 31 ธันวาคม 2552 ได้ก่อสร้างแล้วเสร็จร้อยละ
90 และได้โอนกรรมสิทธิ์ให้ผู้ซื้อแล้วร้อยละ 61.32
คาดว่าโครงการนี้จะสร้างและโอนกรรมสิทธิ์ให้ผู้ซื้อแล้วเสร็จในปี 2553 โครงการสิวารัตน์ 9
ตั้งอยู่ที่ถนนไทรน้อยบางบัวทอง อำเภอบางบัวทอง จังหวัดนนทบุรี เป็นบ้านแฝดจำนวน 320 หลัง
และอาคารพาณิชย์ 57 คูหา เริ่มก่อสร้างเมื่อเดือนธันวาคม 2552 และเปิดโครงการต้นปี 2553
มูลค่าโครงการ 488 ล้านบาท ราคาขาย 1,150,000 - 1,500,000 บาท
เอกสารแนบอื่นๆ

รายงานคณะกรรมการตรวจสอบ

คณะกรรมการตรวจสอบโดยการแต่งตั้งของคณะกรรมการบริษัท คาสเซ่อร์พีค โฮลดิ้งส์ จำกัด
(มหาชน) ประกอบด้วยกรรมการอิสระจำนวน 3 ท่าน โดยมีนางปิยดา สุกใส
เป็นประธานกรรมการตรวจสอบ นายทรงศักดิ์ วงศ์สรรคกร และนายวิชัย กุลสมภพ
เป็นกรรมการตรวจสอบ

ในรอบปี 2552
คณะกรรมการตรวจสอบได้ปฏิบัติงานอย่างเป็นอิสระตามขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท
โดยมีการประชุมร่วมกับผู้สอบบัญชีรับอนุญาต ผู้ตรวจสอบภายใน และฝ่ายบริหารอย่างเป็นทางการ
รวม 4 ครั้ง สรุปสาระสำคัญของภารกิจได้ดังนี้ คือ

1.  สอบทานงบการเงินรายไตรมาส และงบการเงินประจำปี 2552 ของบริษัท คาสเซ่อร์พีค
    โฮลดิ้งส์ จำกัด (มหาชน) และบริษัทย่อย
    เพื่อให้มั่นใจว่ามีความถูกต้องครบถ้วนและมีความเพียงพอในการเปิดเผยข้อมูลก่อนที่จะนำเสนอคณะกรรมการบริษัทเพื่ออนุมัติ
    ซึ่งจากการรับฟังความเห็นและซักถามข้อสงสัยกับผู้สอบบัญชีรับอนุญาตแล้ว
    คณะกรรมการตรวจสอบมีความเห็นว่า
    การจัดทำงบการเงินมีความถูกต้องและเป็นไปตามมาตรฐานการบัญชีที่รับรองทั่วไป

2.  สอบทานระบบการควบคุมภายใน และประเมินผลการตรวจสอบภายใน
    พบว่าบริษัทมีการปรับปรุงระบบการควบคุมภายในให้มีประสิทธิภาพเพิ่มขึ้น
    ซึ่งช่วยให้สามารถรับมือกับภาวะการตลาดที่หดตัวลงในปี 2552 ได้อย่างมีประสิทธิผล
    และผลการตรวจสอบภายในของส่วนงานต่าง ๆ ไม่พบข้อบกพร่องในสาระสำคัญ

3.  สอบทานการเข้าทำรายการของบริษัทที่เกี่ยวโยงกัน
    หรือรายการที่อาจมีความขัดแย้งทางผลประโยชน์ ซึ่งคณะกรรมการตรวจสอบมีความเห็นว่า
    ได้มีการเปิดเผยข้อมูลของรายการดังกล่าวไว้อย่างเพียงพอ
    และเป็นรายการที่เกี่ยวข้องกับการดำเนินธุรกิจโดยปกติ อาทิ เช่น การซื้อขายวัตถุดิบ
    แรงงาน และสินค้าสำเร็จรูป การกู้ยืมเงิน ซึ่งได้มีการกำหนดราคาซื้อขาย
    และดอกเบี้ยค่าธรรมเนียมที่เกี่ยวข้องอย่างสมเหตุสมผล

4.  สอบทานการปฏิบัติตามกฎหมายต่าง ๆ ที่เกี่ยวข้องกับการดำเนินกิจการของบริษัท
    รวมถึงการปฏิบัติตามระเบียบข้อบังคับของบริษัทเอง คณะกรรมการตรวจสอบไม่พบว่า
    มีประเด็นสำคัญเกี่ยวกับการไม่ปฏิบัติตามกฎหมาย และข้อกำหนดต่างๆ

5.  พิจารณาคัดเลือกผู้สอบบัญชี เพื่อนำเสนอต่อคณะกรรมการบริษัท
    ให้ขออนุมัติจากที่ประชุมใหญ่สามัญประจำปีผู้ถือหุ้น
    ซึ่งคณะกรรมการตรวจสอบมีความเห็นว่าในปีที่ผ่านมา ผู้สอบบัญชีรับอนุญาต
    ได้ปฏิบัติหน้าที่อย่างเป็นอิสระด้วยความรู้
    ความสามารถและได้ให้ข้อคิดเห็นที่เป็นประโยชน์ต่อการปรับปรุงการจัดทำรายงานผลประกอบการของบริษัท
    จึงเห็นควรให้เสนอแต่งตั้งนายเจษฎา หังสพฤกษ์  เลขทะเบียน 3759 หรือ น.ส. วิมลศรี
    จงอุดมสมบัติ 3899 หรือน.ส.กรรณิกา วิภาณุรัตน์ 7305  หรือน.ส.กัญญา วิภาณุรัตน์ 4728 
    แห่งสำนักงาน บริษัท กรินทร์ออดิท จำกัด เป็นผู้สอบบัญชีของบริษัท ฯ ประจำปี 2553

โดยสรุปแล้ว คณะกรรมการตรวจสอบมีความเห็นว่า บริษัทฯ
ได้จัดทำรายงานข้อมูลทางการเงินและการดำเนินงานอย่างถูกต้องตามที่ควรในสาระสำคัญ
มีระบบการควบคุมภายในอย่างพอเพียงกับสภาพธุรกิจ
มีการเปิดเผยข้อมูลการทำรายการที่เกี่ยวโยงกันอย่างถูกต้องโปร่งใส
และมีการปฏิบัติตามกฎระเบียบข้อบังคับ และกฎหมายที่เกี่ยวข้องอย่างเคร่งครัด
รวมทั้งยังมีการปรับปรุงพัฒนาระบบการปฏิบัติงาน และบุคลากรให้มีผลิตภาพเพิ่มขึ้น
เพื่อให้เหมาะสมกับสภาพแวดล้อมทางธุรกิจ
ปัจจัยความเสี่ยง

ปัจจัยเสี่ยงด้านการดำเนินงาน

-   บริษัทฯมีลูกค้ารายใหญ่รายหนึ่งซึ่งมียอดสั่งซื้อสินค้าจากบริษัทฯประมาณร้อยละ 46
    ของยอดขายเสื้อผ้าสำเร็จรูปของบริษัทฯ และเป็นร้อยละ 26
    ของยอดขายรวมในธุรกิจเสื้อผ้าสำเร็จรูป
    บริษัทฯติดต่อธุรกิจกับลูกค้ารายนี้ด้วยความสัมพันธ์อันดีมาตั้งแต่ ปี 2543
    และถือได้ว่าบริษัทฯเป็นผู้ผลิตรายใหญ่ของลูกค้าเช่น เดียวกัน
    หากลูกค้ารายดังกล่าวหยุดสั่งซื้อสินค้ากับบริษัทฯไป
    บริษัทฯมั่นใจว่าจะสามารถหาลูกค้ารายอื่นๆมาทดแทนได้

-   การถูกยกเลิกคำสั่งซื้อสินค้า
    บริษัทฯผลิตสินค้าภายใต้เครื่องหมายการค้าตามแบบและจำนวนที่ลูกค้าสั่งซื้อโดยมีข้อตกลงการส่งมอบสินค้าในเวลาที่กำหนดตามสัญญา
    หากผิดเงื่อนไขลูกค้าอาจจะยกเลิกคำสั่งซื้อ
    สินค้าที่ผลิตนี้ไม่สามารถนำไปขายให้แก่ผู้ซื้อรายอื่นๆได้
    เพราะเป็นแบบและเครื่องหมายการค้าที่ลูกค้าผู้สั่งซื้อได้จดทะเบียนลิขสิทธิ์แล้ว

-   ปัญหาวิกฤตเศรษฐกิจที่เกิดขึ้นทั่วโลก อาจทำให้ผู้ซื้อชะลอหรือลดปริมาณการสั่งซื้อสินค้าลง

ปัจจัยเสี่ยงด้านกฎหมาย

สิทธิพิเศษทางภาษีจากประเทศผู้นำเข้าที่เป็นคู่ค้าของบริษัทฯ เช่น สหรัฐอเมริกา
ประเทศกลุ่มสหภาพยุโรป ในธุรกิจเสื้อผ้าสำเร็จรูปได้สิ้นสุดลงแล้ว
และการค้าเสรีตามข้อกำหนดขององค์การค้าโลกได้ยกเลิกการจำกัดการนำเข้า
ข้อตกลงทางการค้าแบบทวิภาคี เช่น ความตกลงหุ้นส่วนเศรษฐกิจไทย-ญี่ปุ่น (JTEPA:
Japan-Thailand Economic Partnership Agreement)
ลดอัตราภาษีสินค้าที่ส่งออกและนำเข้าระหว่างประเทศไทยกับประเทศญี่ปุ่น
ซึ่งจะเป็นประโยชน์ต่อธุรกิจเสื้อผ้าสำเร็จรูปของบริษัทฯ

ในส่วนของธุรกิจพัฒนาอสังหาริมทรัพย์ กฎหมายที่เกี่ยวข้อง เช่น
พระราชบัญญัติจัดสรรกำหนดโซนพื้นที่ในการก่อสร้างเป็นต้น ทำให้ต้องปฏิบัติตามอย่างเคร่งครัด
ซึ่งอาจจะทำให้ต้องเพิ่มต้นทุนหรือไม่สามารถสร้างบ้านตามแผนได้
8. โครงสร้างเงินลงทุน

8.1 หลักทรัพย์ของบริษัท

บริษัทมีทุนจดทะเบียน 108.0 ล้านบาท เรียกชำระแล้ว 108.0 ล้านบาท โดยแบ่งเป็นหุ้นสามัญ
จำนวน 108,000,000 หุ้น มูลค่าหุ้นละ 1.- บาท

8.2 ผู้ถือหุ้น

รายชื่อผู้ถือหุ้นสูงสุด 10 รายแรก ณ. วันปิดสมุดทะเบียนพักการโอนหุ้น เมื่อวันที่ 1 เมษายน 2546

+--------------------------------------------+------------+-----------+
| ชื่อผู้ถือหุ้น / กลุ่มผู้ถือหุ้น                         | จำนวนหุ้นที่ถือ | ค         |
|                                            |            | ิดเป็นร้อยละ |
+--------------------------------------------+------------+-----------+
| 1. บริษัท ไทยวาโก้ จำกัด (มหาชน)               | 1,826,375  | 16.91     |
|                                            |            |           |
| 2. บริษัท สหพัฒนาอินเตอร์โฮลดิ้ง จำกัด (มหาชน)     | 1,299,375  | 12.03     |
|                                            |            |           |
| 3. บริษัท ไอ.ซี.ซี. อินเตอร์เนชั่นแนล จำกัด (มหาชน) | 1,126,172  | 10.43     |
|                                            |            |           |
| 4. บริษัท สหพัฒนพิบูล จำกัด (มหาชน)              | 939,037    | 8.69      |
|                                            |            |           |
| 5. นายบุณยสิทธิ์ โชควัฒนา                       | 894,943    | 8.29      |
|                                            |            |           |
| 6. นายสำเริง มนูญผล                          | 869,674    | 8.05      |
|                                            |            |           |
| 7. บริษัท ไอ ดี เอฟ จำกัด                      | 592,296    | 5.48      |
|                                            |            |           |
| 8. นางสาวชฎาพร รุ่งเรืองกนกกุล                 | 231,871    | 2.15      |
|                                            |            |           |
| 9. นายภาสวร ศรีพันธุ์                          | 220,500    | 2.04      |
|                                            |            |           |
| 10. นางสาวสุนีย์ ทวีวัฒนะกิจบวร                  | 180,316    | 1.67      |
+--------------------------------------------+------------+-----------+

บริษัทได้จดทะเบียนเปลี่ยนแปลงมูลหุ้นจากหุ้นละ 10 บาท เป็นหุ้นละ 1 บาท เมื่อวันที่ 2 พฤษภาคม
2546

 8.3 นโยบายการจ่ายเงินปันผล

ขึ้นอยู่กับผลการดำเนินงานของบริษัท และภาวะเศรษฐกิจโดยทั่วไป
ส่วนที่ 2

บริษัทที่ออกหลักทรัพย์

ประเภทของธุรกิจ

ประเภทการปัก, ถัก, ทอ, จากด้ายทุกชนิด, ค้าอุปกรณ์ เกี่ยวกับเสื้อผ้าสำเร็จรูป, รับจ้างทำของ

ที่ตั้งสำนักงานใหญ่ 

704/1-9 ถนนพระราม 3 แขวงบางโพงพาง เขตยานนาวา กรุงเทพมหานคร 10120

เลขทะเบียนบริษัท บมจ. 391

Home Page www.tpc.co.th

E-mail address tpc@tpc.co.th

โทรศัพท์ (02) 294-0071

โทรสาร (02) 294-2036 , (02) 294-2386, (02) 682-0909
1. ปัจจัยความเสี่ยง

1.1 ความเสี่ยงของอัตราแลกเปลี่ยน

บริษัทมีการดำรงสินทรัพย์ในรูปของเงินตราต่างประเทศ ( FCD )
ซึ่งเกิดจากการขายสินค้าไปต่างประเทศและรับชำระเงินในรูปเงินตราต่างประเทศ
ในขณะเดียวกันบริษัทได้เก็บเงินตราต่างประเทศไว้เพื่อชำระค่าวัตถุดิบและซื้อเครื่องจักร

บริษัทไม่มีเงินกู้ยืมในรูปของเงินตราต่างประเทศที่จะต้องจ่ายคืน
แต่ทั้งนี้บริษัทยังคงมีความเสี่ยงที่อาจจะเกิดขึ้นจากการที่เงินตราต่างประเทศใน FCD
สามารถเปลี่ยนแปลงตามอัตราแลกเปลี่ยนได้

1.2 สภาพคล่องของหุ้น

เนื่องจากบริษัทมีหุ้นสามัญในจำนวนที่ไม่มาก
และผู้ถือหุ้นส่วนใหญ่ของบริษัทได้ถือหุ้นในลักษณะที่เป็นการลงทุนในระยะยาวมากกว่าการถือหุ้นเพื่อเก็งกำไร
ดังนั้น นักลงทุนจะเห็นว่าสภาพคล่องของการซื้อหุ้นของบริษัทจึงมีไม่มาก

1.3 ความเสี่ยงด้านการแข่งขัน

 บริษัทเป็นผู้นำแนวหน้ารายหนึ่งในการประกอบธุรกิจประเภท ปัก ถัก ทอ จากผ้าและด้ายต่าง ๆ นอกจากนี้บริษัทยังเป็นผู้ผลิตและจำหน่ายวัตถุดิบสำหรับตัดเย็บชุดชั้นในและการตัดเย็บอื่น ๆ รวมทั้งผลิตสินค้าบางชนิดในอุตสาหกรรมรถยนต์ ที่ทำจากเส้นใยโพลีเอสเตอร์ โดยผลิตตามคำสั่งของลูกค้า

บริษัทอยู่ในธุรกิจนี้มานานกว่า 25 ปี
มีแผนกวิจัยและพัฒนาผลิตภัณฑ์ที่สามารถพัฒนาสินค้าเดิมให้มีมูลค่าเพิ่มขึ้น พร้อมทั้งผลิตสินค้าใหม่ ๆ
ออกสู่ตลาดอย่างสม่ำเสมอ และสร้างความพึงพอใจในผลิตภัณฑ์และบริการของบริษัทให้แก่ลูกค้า
ขณะเดียวกันบริษัทยังสามารถขยายฐานลูกค้าใหม่ที่เป็นลูกค้าต่างประเทศได้เพิ่มขึ้นด้วย

ถึงแม้ว่าจะมีบางประเทศมุ่งเน้นผลิตสินค้าออกมาแข่งขันด้านราคา โดยจำหน่ายสินค้าในราคาต่ำกว่า
แต่คุณภาพสินค้าก็ด้อยกว่าด้วยเช่นเดียวกัน

ดังนั้น บริษัทจึงมุ่งเน้นการสร้างมูลค่าเพิ่มให้กับสินค้า โดยผลิตสินค้าที่มีคุณภาพ
และจำหน่ายออกสู่ตลาดของประเทศที่ให้ความสำคัญกับคุณภาพสินค้า มากกว่าเน้นราคาสินค้า
ส่วนที่ 3

การรับรองความถูกต้องของข้อมูล

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
    และควบคุมดูแลให้มีการปฏิบัติตามระบบดังกล่าว
    และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2546
    ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสาวลิ้นจี่ ไทรวิจิตร เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางสาวลิ้นจี่ ไทรวิจิตร กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายสุชัย ณรงคนานุกูล ประธานกรรมการบริหาร -------------------------------

2. นายอาณัติ รัตนปฏิมากร กรรมการบริหาร -------------------------------

3. นางสาวลิ้นจี่ ไทรวิจิตร กรรมการบริหาร ------------------------------

4. นายวัชระ ภุมรินทร์ กรรมการบริหาร ------------------------------

ผู้รับมอบอำนาจ นางสาวลิ้นจี่ ไทรวิจิตร ------------------------------

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสาวลิ้นจี่ ไทรวิจิตร เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางสาวลิ้นจี่ ไทรวิจิตร กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1.นายบุณยสิทธิ์ โชควัฒนา กรรมการที่ปรึกษาคณะกรรมการ -------------------------

2. นายมนู ลีลานุวัฒน์ ประธานกรรมการบริษัท -------------------------

3. นายธนวัฒน์ ปูคะวนัช กรรมการบริษัท -------------------------

4. นายสมศักดิ์ ธนสารศิลป์ กรรมการบริษัท -------------------------

5. นางสาวศิริกุล ธนสารศิลป์ กรรมการบริษัท ------------------------

6. นายโทชิฮิโคะ โอคูมูระ กรรมการบริษัท ------------------------

7. นายผดุง เตชะศรินทร์ ประธานกรรมการตรวจสอบ ------------------------

8. นายวรวัฒน์ ลิ้มโภคา กรรมการตรวจสอบ ------------------------

9. นายชัยเลิศ มนูญผล กรรมการตรวจสอบ ------------------------

ผู้รับมอบอำนาจ นางสาวลิ้นจี่ ไทรวิจิตร -----------------------
4. การวิจัยและการพัฒนา

บริษัทมีการส่งพนักงานไปดูงานด้านแฟชั่น และการออกแบบในต่างประเทศ ทั้งในทวีปยุโรป
ทวีปอเมริกา และประเทศต่าง ๆ ในทวีปเอเชีย เพื่อนำมาพัฒนารูปแบบสินค้าที่มีการผลิต
และจำหน่ายในปัจจุบันให้ทันสมัย และทันต่อความต้องการของตลาดอยู่เสมอ
และในส่วนของอุตสาหกรรมสิ่งทอประยุกต์ เพื่อใช้เป็นวัตถุดิบสำหรับชิ้นส่วนรถยนต์นั้น
บริษัทเองก็ได้มีการพัฒนาร่วมกันกับลูกค้าของบริษัทมาโดยตลอด
เอกสารแนบ 3

รายงานของคณะกรรมการตรวจสอบ

คณะกรรมการบริษัท เท็กซ์ไทล์เพรสทีจ จำกัด (มหาชน)
ได้แต่งตั้งคณะกรรมการตรวจสอบซึ่งประกอบด้วยกรรมการซึ่งไม่มีตำแหน่งหน้าที่ในการบริหารงานของบริษัทฯ
โดยมอบหมายหน้าที่และความรับผิดชอบในการสอบทานงบการเงิน
กำกับดูแลการดำเนินงานให้มีความโปร่งใสเป็นไปตามระเบียบและข้อกำหนดของกฎหมายที่เกี่ยวข้อง
ดูแลให้มีระบบควบคุมภายในที่เหมาะสมและมีประสิทธิผล
กำกับดูแลไม่ให้เกิดความขัดแย้งทางผลประโยชน์ตลอดจนการเสนอแต่งตั้งผู้สอบบัญชี

ในรอบปี 2546 คณะกรรมการตรวจสอบได้จัดให้มีการประชุมโดยเฉลี่ยเดือนละ 1 ครั้ง
มีเรื่องสำคัญที่สรุปได้ดังนี้

1.  ได้สอบทานงบการเงินรายไตรมาสและงบการเงินประจำปี 2546
    ให้ปฏิบัติตามมาตรฐานการบัญชี
    ตลอดจนประกาศของทางการที่กำหนดไว้รวมทั้งดูแลให้มีการเปิดเผยข้อมูลต่าง ๆ
    ให้ครบถ้วนและเพียงพอ
    นอกจากนี้ได้มีการประชุมร่วมกับผู้สอบบัญชีเพื่อขอทราบข้อสังเกตเกี่ยวกับงบการเงินและการควบคุมภายในด้านบัญชี
    ซึ่งไม่พบประเด็นที่ผิดปกติและเป็นสาระสำคัญ

2.  กำกับดูแลการดำเนินงานของบริษัทฯ ตามหลักการกำกับดูแลกิจการที่ดี 15
    ข้อที่ทางตลาดหลักทรัพย์แห่งประเทศไทยได้แนะแนวไว้ พบว่าบริษัทฯ
    สามารถปฏิบัติตามเกณฑ์ที่กำหนดไว้อยู่ในขั้นที่น่าพอใจ

3.  สอบทานการเปิดเผยข้อมูลและการปฏิบัติการในรายการที่เกี่ยวโยงกันให้เป็นไปตามประกาศของทางตลาดหลักทรัพย์แห่งประเทศไทย

4.  ได้ประเมินระบบควบคุมภายในของบริษัทฯ
    พบว่ายังมีระบบควบคุมภายในที่เพียงพอในการดำเนินธุรกิจอย่างมีประสิทธิผล

5.  ได้พิจารณาและให้ความเห็นเสนอแนะต่อคณะกรรมการบริษัทฯ
    เพื่อขออนุมัติต่อที่ประชุมผู้ถือหุ้นแต่งตั้งนายวิรัช อภิเมธีธำรง หรือ นายชัยกรณ์ อุ่นปิติพงษา
    แห่ง

  สำนักงาน ดร. วิรัช แอนด์ แอสโซซิเอทส์ เป็นผู้สอบบัญชีสำหรับปีบัญชี 2547

  วันที่ 10 มีนาคม 2547

  ในนามคณะกรรมการตรวจสอบ

  (นายผดุง เตชะศรินทร์)

  ประธานคณะกรรมการตรวจสอบ
7. ข้อพิพาททางกฎหมาย

7.1 คดีที่อาจมีผลกระทบด้านลบต่อสินทรัพย์ของบริษัทหรือบริษัทย่อยที่จำนวนสูงกว่าร้อยละ 5
ของส่วนของผู้ถือหุ้น

-ไม่มี-

7.2 คดีที่มีผลต่อการดำเนินธุรกิจอย่างมีนัยสำคัญ โดยไม่สามารถประเมินเป็นตัวเลขได้

-ไม่มี-

7.3 คดีที่มิได้เกิดจากการประกอบธุรกิจโดยปกติของบริษัท

-ไม่มี-
10. การควบคุมภายใน

ในการประชุมคณะกรรมการบริษัท ครั้งที่ 1/2547 เมื่อวันที่ 25 กุมภาพันธ์ 2547
โดยมีกรรมการตรวจสอบทั้ง 3 ท่าน เข้าร่วมการประชุมด้วย
โดยคณะกรรมการบริษัทได้ร่วมกันประเมินความเพียงพอของระบบการควบคุมภายในของบริษัทในรอบปี
2546 และมีความเห็นชอบร่วมกันโดยสรุปว่า บริษัทมีระบบการควบคุมภายในที่เพียงพอ
เหมาะสมกับสภาพการดำเนินงานในปัจจุบัน

ด้านองค์กรและสภาพแวดล้อม (Organizational Control and Environment Measure)
บริษัทมีโครงสร้างอำนาจหน้าที่ของคณะกรรมการและผู้บริหารอย่างชัดเจน
รวมตลอดถึงมีข้อกำหนดเกี่ยวกับจริยธรรมธุรกิจ (Code of Ethics) ให้แก่ฝ่ายบริหาร, พนักงาน
ไว้พึงปฏิบัติ และมีการกำหนดมาตรการในการป้องกันการใช้อำนาจหน้าที่ไปในทางที่มิชอบ

ด้านการบริหารความเสี่ยง (Risk Management Measure)
บริษัทมีการพิจารณาและประเมินปัจจัยความเสี่ยงของธุรกิจในด้านต่าง ๆ
พร้อมทั้งมีมาตรการในการป้องกันความเสี่ยงให้อยู่ในระดับที่เหมาะสม
สอดคล้องกับธุรกิจในแต่ละสภาวะการณ์

ด้านการควบคุมการปฏิบัติงาน (Management Control Activities)
บริษัทมีนโยบายและระเบียบวิธีปฏิบัติงานเป็นลายลักษณ์อักษรเพื่อป้องกันมิให้เกิดการปฏิบัติงานที่มิชอบ
มีการกำหนดขอบเขตอำนาจ และวงเงินอนุมัติของฝ่ายบริหารแต่ละระดับไว้เป็นลายลักษณ์อักษร
พร้อมทั้งแบ่งแยกหน้าที่ และความรับผิดชอบไว้
และมีมาตรการในการติดตามให้การดำเนินงานของบริษัทเป็นไปตามกฎหมายที่เกี่ยวข้อง

ด้านระบบสารสนเทศและการสื่อสารข้อมูล (Information and Communication Measure)
บริษัทได้ดำเนินการใช้โปรแกรม SAP (System Application and Products in Data
Processing) เพื่อเพิ่มประสิทธิภาพการบริหารข้อมูลทางด้านบัญชี, การเงิน, การซื้อ, การขาย
และสินค้าคงคลัง เพื่อให้ได้ข้อมูลที่ถูกต้อง รวดเร็ว มีความแม่นยำ
สามารถติดตามรายการทางบัญชีได้สะดวกเป็นผลดีต่อระบบการควบคุมภายใน
และมีมาตรการเพื่อความปลอดภัยของระบบสารสนเทศ
โดยได้วางมาตรการป้องกันความเสี่ยงที่อาจจะเกิดขึ้นจากระบบสารสนเทศ

ด้านระบบการติดตาม (Monitoring) บริษัทได้กำหนดให้มีการติดตามผล

การดำเนินงานพร้อมทั้งมีมาตรการที่เหมาะสม
เพื่อให้บรรลุเป้าหมายการดำเนินธุรกิจที่บริษัทกำหนดไว้อย่างสม่ำเสมอ
โดยจัดให้มีระบบการตรวจสอบ โดยหน่วยงานตรวจสอบภายในซึ่งปฏิบัติงานอย่างเป็นอิสระ
และรายงานต่อคณะกรรมการตรวจสอบ

นอกจากนี้ คณะกรรมการบริษัท ได้มีความเห็นร่วมกันว่า ระบบการควบคุมภายในของบริษัท
มีความเหมาะสมและเพียงพอแล้ว โดยคณะกรรมการบริษัทตระหนักดีว่าระบบการควบคุมภายในใด ๆ
ก็ตาม
อาจจะไม่สามารถรับประกันได้ทั้งหมดต่อความเสียหายอันเกิดจากการผิดพลาดที่เป็นสาระสำคัญ
แต่ก็สามารถป้องกันหรือรับประกันได้ในระดับที่สมเหตุสมผล
โดยที่คณะกรรมการบริษัทได้ร่วมกันกำหนดและดำรงไว้ซึ่งระบบการควบคุมภายในที่สามารถให้ความเชื่อมั่นอย่างมีเหตุผลว่าเป็นไปอย่างมีประสิทธิภาพและประสิทธิผล
ส่วนที่ 1

ข้อมูลสรุป ( Executive Summary )

บริษัทและบริษัทย่อยประกอบธุรกิจหลักในสินค้าสิ่งทอ ประเภทการปัก, ถัก, ทอ
จากผ้าและด้ายต่างๆ โดยเฉพาะอย่างยิ่งสินค้าที่เป็นวัตถุดิบสำหรับชุดชั้นใน และการตัดเย็บอื่น ๆ
ทั่วไป และสินค้าบางชนิดในอุตสาหกรรมรถยนต์ สินค้าที่ผลิตและจำหน่ายได้แก่ ผ้าลูกไม้ปัก ,
ผ้าไม่ทอ (ฟองน้ำชนิดเส้นใย) แถบผ้าตะขอ , ผ้ายืดเพาเวอร์เนท , ผ้ายืดถักกลม , ผ้าทูเวย์
(สำหรับชุดกีฬา) , แถบผ้ายืด (สายยางยืด) ผ้าชั้นในฉาบกาว , แผ่นบุภายในรถยนต์ ฯลฯ
โดยใช้เครื่องหมายการค้า PEACE , WORLD ELEPHANT NINIE LACE , TOPEC ,
TENDERINE และ TRIMLACE โดยมีโรงงานซึ่งเป็นฐานการผลิตในจังหวัดชลบุรี และปราจีนบุรี

นอกจากการผลิตสินค้าตามปกติที่จำหน่ายให้กับผู้ผลิตอื่นที่นำไปผลิตสินค้า เพื่อขายทั้งในประเทศ
และต่างประเทศ บริษัทและบริษัทย่อยยังได้พัฒนาเทคนิคการผลิต
และการจัดหาเครื่องจักรอุปกรณ์ที่ทันสมัย เพื่อพัฒนาสินค้าให้เกิดมูลค่าเพิ่ม
เป็นฐานในการนำไปสู่การพัฒนารูปแบบสินค้าของคู่ค้าในรูปแบบใหม่ ๆ อย่างต่อเนื่อง
บริษัทได้ร่วมลงทุนกับต่างประเทศในการที่จะผลิตวัตถุดิบขึ้นในประเทศไทย
เพื่อเป็นแหล่งวัตถุดิบของบริษัทได้ส่วนหนึ่ง และสามารถส่งวัตถุดิบไปขายต่างประเทศได้อีกส่วน

หากประเทศไทยได้รับการส่งเสริมและพัฒนาเป็นเมืองแฟชั่นได้เต็มรูปแบบ
มีสินค้าที่มีชื่อเสียงของไทยแล้ว สินค้าของบริษัทย่อยได้รับความสนใจ
และเป็นฐานหลักที่สำคัญอีกส่วนหนึ่งในการนำไปพัฒนาสินค้า แฟชั่นต่าง ๆ ได้เป็นอย่างดี
แบบ 56-1

แบบแสดงรายการข้อมูลประจำปี

สิ้นสุด วันที่ 31 ธันวาคม 2546

บริษัท เท็กซ์ไทล์เพรสทีจ จำกัด (มหาชน)
1.  ปัจจัยความเสี่ยง

  1.1 ความเสี่ยงด้านการแข่งขัน

  บริษัทเป็นผู้นำแนวหน้ารายหนึ่งในการประกอบธุรกิจประเภท ปัก ถัก ทอจากผ้าและด้าย

ต่าง ๆ นอกจากนี้บริษัทยังเป็นผู้ผลิตและจำหน่ายวัตถุดิบสำหรับตัดเย็บชุดชั้นในและการตัดเย็บอื่น ๆ
รวมทั้งผลิตสินค้าบางชนิดในอุตสาหกรรมรถยนต์ที่ทำจากเส้นใยโพลีเอสเตอร์ และผ้าโพลีเอสเตอร์
โดยผลิตตามคำสั่งของลูกค้า

  บริษัทอยู่ในธุรกิจนี้มานานเกือบ 30 ปี มีแผนกวิจัยและพัฒนาผลิตภัณฑ์ที่สามารถพัฒนา

สินค้าเดิมให้มีมูลค่าเพิ่มขึ้น พร้อมทั้งผลิตสินค้าใหม่ ๆ ออกสู่ตลาดอย่างสม่ำเสมอ
และสร้างความพึงพอใจในผลิตภัณฑ์และบริการของบริษัทให้แก่ลูกค้า
ขณะเดียวกันบริษัทยังสามารถขยายฐานลูกค้าใหม่ที่เป็นลูกค้าต่างประเทศได้เพิ่มขึ้นด้วย

ถึงแม้ว่าจะมีบางประเทศมุ่งเน้นผลิตสินค้าออกมาแข่งขันในด้านราคา
โดยการจำหน่ายในราคาที่ถูกกว่า แต่คุณภาพของสินค้าก็ด้อยกว่าเช่นเดียวกัน

ดังนั้น บริษัทจึงมีมาตรการป้องกันโดยมุ่งเน้นการสร้างมูลค่าเพิ่มให้กับสินค้า
โดยผลิตสินค้าที่แปลกใหม่เพิ่มความแตกต่างและหลากหลาย และมีคุณภาพที่ดี
จำหน่ายออกสู่ตลาดให้กว้างขวางยิ่งขึ้น
มุ่งเน้นการขายออกสู่ตลาดของประเทศที่ให้ความสำคัญกับคุณภาพสินค้า มากกว่าเน้นราคาสินค้า

2.  ความเสี่ยงด้านราคาน้ำมัน

สืบเนื่องจากราคาน้ำมันมีความผันผวนปรับตัวสูงขึ้นตลอดทั้งปี
ส่งผลให้ราคาวัตถุดิบปรับตัวตามไปด้วยจึงทำให้ค่าใช้จ่ายของบริษัทในด้านต้นทุนการผลิต ต้นทุน
Logistic ต้นทุนด้านภาชนะหีบห่อ ปรับตัวสูงขึ้น

ดังนั้น บริษัทจึงมีมาตรการอย่างเข้มงวดในด้านการใช้วัตถุดิบ การใช้ภาชนะหีบห่อ การขนส่ง
และยังมีมาตรการอนุรักษ์พลังงานอย่างเป็นรูปธรรม เพื่อช่วยประหยัดค่าใช้จ่ายในด้านพลังงาน

บริษัทมีการอบรมให้ความรู้อย่างถูกวิธีและสร้างจิตสำนึกที่ดีเพื่อให้พนักงานตระหนักถึงคุณค่าของพลังงานและคุณค่าของการประหยัด

3.  ความเสี่ยงของอัตราแลกเปลี่ยน

บริษัทมีการดำรงสินทรัพย์ในรูปของเงินตราต่างประเทศ (FCD)
ซึ่งเกิดจากการขายสินค้าไปต่างประเทศและรับชำระเงินในรูปเงินตราต่างประเทศ
ในขณะเดียวกันบริษัทได้เก็บเงินตราต่างประเทศไว้เพื่อชำระค่าวัตถุดิบและซื้อเครื่องจักร

บริษัทไม่มีเงินกู้ยืมในรูปของเงินตราต่างประเทศที่จะต้องจ่ายคืน
แต่ทั้งนี้บริษัทยังคงมีความเสี่ยงที่อาจจะเกิดขึ้นจากการที่เงินตราต่างประเทศใน FCD
สามารถเปลี่ยนแปลงตามอัตราแลกเปลี่ยนได้

4.  สภาพคล่องของหุ้น

เนื่องจากบริษัทมีหุ้นสามัญในจำนวนที่ไม่มาก
และผู้ถือหุ้นส่วนใหญ่ของบริษัทได้ถือหุ้นในลักษณะที่เป็นการลงทุนระยะยาวมากกว่าการถือหุ้นเพื่อเก็งกำไร
ดังนั้น นักลงทุนจะเห็นว่าสภาพคล่องของการซื้อหุ้นของบริษัทจึงมีไม่มาก